ועדת הכלכלה, כנסת 20, פרוטוקול מספר 421, 2017-01-25 09:30

איתן כבל: בוקר טוב, אני מתכבד לפתוח את הישיבה.

איתן כבל: יום רביעי.

איתן כבל: גברתי מנהלת הוועדה, היועץ המשפטי, רשמת.

איתן כבל: בוקר טוב לכולם, חווה.

איתן כבל: על סדר-היום: תקנות רישוי שירותים ומקצועות בענף הרכב (פעולות ברכב המותרות שלא במוסך או במוסך נייד), התשע"ז-2016.

איתן כבל: אני רוצה להזכיר – זה המשך לחוק הראשי, תקנות שסיכמנו שיובאו אלינו לאישור.

איתן כבל: בואו נצא לדרך.

איתן כבל: בבקשה.

<חוה ראובני: עו"ד חוה ראובני, לשכה משפטית, משרד התחבורה.

<חוה ראובני: תודה רבה, אדוני.

<חוה ראובני: סעיף 128 לחוק מטיל איסור על שירותי תיקון התקנה של מוצר תעבורה ברכב, אחזקה ובדיקה של רכב אלא במוסך מורשה או במוסך נייד מורשה.

<חוה ראובני: סעיף 128ב קובע שהשר יכול לקבוע בתקנות פעולות מהסוג הזה שאפשר לעשות גם שלא באמצעות מוסך או מוסך נייד.

<חוה ראובני: חויבנו להגיש את התקנות תוך חצי שנה מיום פרסום החוק, והאיסור נכנס לתוקף רק אחרי שהתקנות המתירות, שמשחררות את האיסור, ייכנסו לתוקף.

<חוה ראובני: לצורך זה מונחות בפנינו תקנות שמאפיינות פעולות שאנחנו חושבים שאין צורך בציוד ובידע המקצועי של מוסך מורשה, נייד או מוסך קבוע, כדי לבצע אותן.

<חוה ראובני: לכן אין מקום שהאיסור יחול עליהן.

<איתי עצמון: מדובר במתן שירות.

<חוה ראובני: כן.

<חוה ראובני: לא מדובר בפעולה של אדם פרטי.

<חוה ראובני: החוק לא מסדיר בכלל את האנשים הפרטיים, את בעלי הרכב; הוא מסדיר רק את בעלי המקצוע, את נותני השירותים, את העיסוק המקצועי-מסחרי בשירותים השונים.

<חוה ראובני: לכן כאן אנחנו מדברים על סיוע- - -

איתן כבל: אנחנו מדברים על הסיפור של השגרירים למיניהם?

<חוה ראובני: לא.

<חוה ראובני: הם בדרך כלל יעמדו להגדרת מוסך נייד, אבל בבניין ליד גר מוסכניק, וזה לא המוסך שלו פה, והוא עושה לך בחצר – יש לו הידע, הוא בעל מקצוע, והוא נותן את זה כשירות וגם לוקח על זה אולי תשלום, אבל זה לא במוסך, זה לא במוסך נייד.

איתן כבל: העניין ברור.

איתן כבל: תודה.

<חוה ראובני: יש פה אפילו התקנות שאתה הולך לכאלה שמוכרים כל מיני אביזרים.

איתן כבל: תודה.

איתן כבל: יש הערות כלליות?

איתן כבל: בבקשה.

<עודד בינקל: עודד בינקל, ארגון מנהלי תחבורה.

<עודד בינקל: דבר אחד חסר לי, כי מה שאמרת, בעל מקצוע, שגר לידו, יוצא ומתקן, אבל מה שכאן כתוב – אדם רשאי לתת שירותי פעולות רכב, ללא הגדרה, אם יש לו או אין לו ידע.

איתן כבל: הכוונה לא היתה לשאלה מסוג זה.

איתן כבל: כשנגיע לסעיף הרלוונטי, אני אפשר לאדוני.

איתן כבל: הכוונה היא להערות של לא יתכן ש- וכו', אבל אם יש הסכמה, בגדול, סביב הצורך להתקין את התקנות האלה, תכף נגיע לסעיף הרלוונטי שאדוני מתייחס אליו, ויהיה לנו קל יותר להתחבר לשאלה שאדוני שואל.

איתן כבל: בבקשה.

<חוה ראובני: תקנות רישוי שירותים ומקצועות בענף הרכב (פעולות ברכב המותרות שלא במוסך או במוסך נייד), התשע"ז–2017.

<חוה ראובני: בתוקף סמכותי לפי סעיף 128 לחוק רישוי שירותים ומקצועות בענף הרכב, התשע"ו – 2016 (להלן-החוק) ובאישור ועדת הכלכלה של הכנסת, אני מתקין תקנות אלה: 1.

<חוה ראובני: הגדרות.

<חוה ראובני: בתקנות אלה- "פעולות ברכב" – כמשמעותן בסעיף 128(א) לחוק;

איתן כבל: שזה אומר?

<חוה ראובני: שירותי תיקון רכב, התקנת מוצר תעבורה ברכב, אחזקה או בדיקה של רכב.

<חוה ראובני: "רכב היברידי" – רכב בעל מנוע כלאיים, המורכב ממנוע חשמלי וממנוע בעירה פנימית; "רכב חשמלי" – כהגדרתו בתקנות התעבורה, התשכ"א-1961.

איתן כבל: יש הערות לסעיף הזה?

<יוסי רגב: יוסי רגב, חברת שגריר.

<יוסי רגב: הכיוון שהוא רצה, אני חושב שזה כן מקומי, מבחינה זו שמורידים פה את הרמה של מי שצריך לטפל בדרך.

<יוסי רגב: יכול להיות מצב שגם אנחנו כחברת שגריר או אחרים, יכולים לקלוט לעבודה לא מישהו שהוגדר כבעל מקצוע, כסוג 2 בחשמלאות או מכונאות רכב; אתה יכול לקלוט כל אחד, ואתה לא צריך בעל מקצוע כדי שיעשה את הפעולות האלה בדרך וברכב בכלל.

איתן כבל: ממה שאני מבין וזוכר את רוח החוק, ואני מתחבר למה שחווה אמרה.

איתן כבל: אינה הכוונה שעכשיו בעת הזאת יקלטו עובדים – בכלל, כהגדרה, אם תקלטו עובדים פחות מקצועיים, אני מניח שגם המנויים שלכם ילכו ויקטנו.

איתן כבל: הא בהא תליא; הכוונה היא כאן שזה לא שהשכן פתח מוסך אצלו בבית.

איתן כבל: אם הוא פתח אצלו מוסך בבית, חלים עליו כל הכללים שאמורים לחול מוסך פיראטי, או אפילו לא פיראטי – אישרו לו בעירייה – יש מקומות שעד היום מאשרים, ובחצר.

איתן כבל: מה שאני מנסה לומר, ותקנו אותי אם אני טועה – יש לי שכן ממול, שמתקין מזגנים.

איתן כבל: אני אומר לו: אחי, תבדוק לי את המזגן – יש לי נזילה.

איתן כבל: לא בדקתי אם הוא 02, 03, 04, כל אחד בהגדרות המתאימות לו.

איתן כבל: ובסוף הוא גם ייקח ממני כסף – שירות.

איתן כבל: אני לא רוצה את זה ממנו בחינם.

איתן כבל: זה לא שהוא אומר – כתוב לו על הבית, השעות שאתה יכול לנקוש לי בדלת, ויש לו איזה מכשיר בבית שבודק.

איתן כבל: זו לדעתי הכוונה – אלא אם כן- - -

<חוה ראובני: אדוני צודק.

<חוה ראובני: זה גם יכול להיות מצב שאתה נתקע בדרך ועובר שם מישהו, שהוא במקצועו עובד מוסך, והוא מבין ויכול לעזור.

איתן כבל: למשל, קרה לי – עד שהחילוץ של דידי הגיע – האמת שבמקרה עצר לידי מישהו, אזרחות טובה לחלוטין - הוא ראה את התקר בגלגל.

איתן כבל: יש לו מכשיר שיודע לאטום באופן זמני.

איתן כבל: הוא לא איש מקצוע.

איתן כבל: הוא עזר לי לתקן באופן זמני עד שהגיעו אחרי כמה שעות.

איתן כבל: ..

<דידי רוזנפלד: זה אני, וזה לא אחרי שעות, אבל ניתן ליושב-ראש.

<דידי רוזנפלד: ..

איתן כבל: הגיעו והיה בסדר.

איתן כבל: בבקשה.

<חוה ראובני: אני מבקשת להוסיף עוד משפט אחד במענה למה שנאמר כאן, שהחוק אינו מסדיר את עובדי המוסכים, למעט את המנהל המקצועי.

<חוה ראובני: אנחנו לא מסדירים פה את ההכשרה המקצועית שלהם.

<חוה ראובני: רק המנהל המקצועי.

<חוה ראובני: לא כל העובדים והמכונאים והעובדים האחרים.

איתן כבל: נכון.

איתן כבל: כל הזמן עסקנו – המנהל, המנהל, המנהל.

איתן כבל: כל הזמן.

איתן כבל: כנס לחוק רישוי שירותים ברכב – הכול זה המנהל.

איתן כבל: היו ויכוחים – איזה רמה, איזו מקצועיות, מה הוא צריך, מה הוא אמור לשלוט, מה קורה כשהוא נעדר מתפקידו, האם יש לו מ"מ.

איתן כבל: יש אלף ואחת שאלות ששאלנו בזמנו.

איתן כבל: מי בעד?

איתן כבל: בעד הסעיף – פה אחד

איתן כבל: אושר.

<חוה ראובני: 2.

<חוה ראובני: פעולות ברכב המותרות שלא במוסך או במוסך נייד.

<חוה ראובני: אדם רשאי לתת שירות של פעולות ברכב המפורטות להלן, שלא במוסך או במוסך נייד: (1) כל פעולה הנדרשת להזזת רכב המצוי בדרך ושאינו כשיר לתנועה, למקום הקרוב ביותר שבו לא יגרום סיכון לעוברי דרך או יפריע לתנועה; (2) התקנת מגבים ברכב; (3) החלפת צמיג עקב נקר או הוספת אוויר בו; (4) החלפת נתיכים; (5) בדיקת נוזל קירור במאייד או הוספה שלו; (6) בדיקת שמן מנוע או שמן הילוכים, או הוספה שלהם; (7) בדיקת נוזל בלמים או הוספה שלו; (8) החלפת נורות; (9) החלפת מצבר, למעט סוללה ברכב חשמלי או סוללה או מצבר במתח גבוה ברכב היברידי.

<איתי עצמון: חיבור כולל גם מים?

<חוה ראובני: ברור.

<חוה ראובני: הנוזל שמאייד.

איתן כבל: אם אני עושה את זה לבד לכאורה – אני משתדל לא להפריע לבעלי המקצוע.

איתן כבל: ..

איתן כבל: אבל גם אני לפעמים מוסיף מים, אני גם ממלא צמיגים בלחץ אוויר.

איתן כבל: כמט כל פעולה פה – לכאורה אני עושה פעולות- - -

לאה ורון: לכאורה אתה אדם...

איתן כבל: כן.

<איתי עצמון: קודם שאלתי לגבי נוזל קירור.

<איתי עצמון: אני בכל זאת מעדיף שיהיה ברור שמדובר גם על מים.

<איתי עצמון: אני מבין שלכם זה ברור כאנשי מקצוע, אבל נוזל קירור יכול להיות גם בקבוק שכתוב עליו נוזל קירור.

<איתי עצמון: ובכלל זה מים – אני מציע להבהיר.

<דידי רוזנפלד: היום לא מוסיפים מים במכוניות.

<דידי רוזנפלד: רק נוזל קירור.

איתן כבל: אגלה לך סוד: עוד הרבה אנשים מוסיפים מים.

איתן כבל: אני מצטער.

איתן כבל: תוסיף את המים.

איתן כבל: בבקשה.

<יעקב יהודה רודד: יהודה רודד, איגוד יבואני הרכב.

<יעקב יהודה רודד: אין לי התנגדות למהות – יש לי פה כמה בעיות עם המינוחים הטכניים.

<יעקב יהודה רודד: ראשית, בסעיף (3) – החלפת צמיג.

<יעקב יהודה רודד: אני מניח שהכוונה היא להחלפת גלגל ולא החלפת צמיג.

<יעקב יהודה רודד: אתה לא מחליף צמיג לא בבית ולא בדרך.

<יעקב יהודה רודד: אז יכול להיות שבמקום צמיג, צריך להיות כתוב גלגל.

<דידי רוזנפלד: יש ניידת שמחליפה צמיג.

איתן כבל: לא מדובר פה בניידת, דידי.

<יעקב יהודה רודד: זה דבר אחד.

<יעקב יהודה רודד: דבר שני, בסעיף (5), החלפת נוזל קירור במאייד.

<יעקב יהודה רודד: מאייד – בלעז, זה קרבורטור, ואין לו מים.

<יעקב יהודה רודד: אולי הכוונה היא למצנן.

<יעקב יהודה רודד: הצענו למחוק את המילה מאייד.

<יעקב יהודה רודד: לגבי (7), בדיקת נוזל בלמים.

<יעקב יהודה רודד: בלמים זה נושא מאוד בטיחותי.

<יעקב יהודה רודד: אני לא הייתי מאפשר בדרך לטפל בבלמים מכל סוג שהוא.

איתן כבל: אני לא איש מקצוע, אבל אני חושב שהוא צודק.

<יעקב יהודה רודד: תודה.

איתן כבל: אני לא אליעזר בן-יהודה של הרכבים, ואני לא מוסכניק ולא מכונאי.

איתן כבל: אני מציע שנאשר, אבל יחד עם זאת, לאחר מכן, בהתאם להערות שעלו כאן, אני מבקש שתבדקו את זה מקצועית – כשאתה אומר צמיג – האם זה גלגל, הדברים האלה.

איתן כבל: נעשה את ההתאמות.

לאה ורון: עו"ד עצמון היועץ המשפטי ישנה.

איתן כבל: כן.

איתן כבל: שהמינוחים יהיו מינוחים נכונים.

<איתי עצמון: ולגבי פסקה (7)?

איתן כבל: להוריד אותה.

איתן כבל: אני לא מוכן שמי שיש לו חשש לבעיה בבלמים, נעשה על בערך.

איתן כבל: אלא אם כן התכוון אדוני משהו אחר, אז נסביר.

<משה קירמאייר: בוקר טוב.

<משה קירמאייר: משה קירמאייר, משרד התחבורה.

<משה קירמאייר: זה לא לטפל בבלמים.

<משה קירמאייר: אם נדלקה לך הנורית – לרוב המכוניות יש נורית אזהרה.

<משה קירמאייר: אפשר להוסיף קצת שמן, זה הכול.

<משה קירמאייר: אל תהיה דרמטי, יהודה.

<משה קירמאייר: זה להוסיף נוזל בלמים.

<משה קירמאייר: כל גברת יכולה להוסיף.

איתן כבל: אני לא מסכים, משה.

איתן כבל: אני את סעיף (7) לא מאשר.

איתן כבל: אני לא מוכן לקחת על עצמי את העניין הזה.

איתן כבל: נורית זה דבר מטעה הרבה פעמים, בעיקר ברכבים החדשים עם האלקטרוניקה החדשה – פתאום אתה לא מבין מה העניין בדיוק.

איתן כבל: זה עניין בטיחותי.

איתן כבל: בבקשה.

<דידי רוזנפלד: דידי רוזנפלד, שלמה סיקסט.

<דידי רוזנפלד: בסעיף (1) אני מניח שהכוונה לכל פעולה - פיזית - הנדרשת להזזת הרכב, כי כדי להזיז את הרכב צריך לתקן כמה דברים, וזו לא היתה הכוונה.

<דידי רוזנפלד: אם אני מתחבר לברקסים שלו, נתפסו הברקסים, אז אם לא תדחוף את האוטו, תרים אותו, תשחרר את הברקסים, תעשה פעילות שהיא אסורה.

<דידי רוזנפלד: המילה "פיזית", כלומר לדחוף.

איתן כבל: עזוב, הרי ברור כשמש לאור הירח.

איתן כבל: לא רוצה להתחיל לרדת לרזולוציות האלה ולהתחיל לסבך אנשים.

איתן כבל: בחייכם, אני לא רוצה לייצר מצב שבו אני הופך אנשים- - -

לאה ורון: מה שחשוב פה זה הזזת הרכב.

איתן כבל: בדיוק.

איתן כבל: בבקשה.

<סיגלית בן ששון: עו"ד סיגלית בן ששון.

<סיגלית בן ששון: שתי הערות, אדוני.

<סיגלית בן ששון: הערה ראשונה, מטעם איגוד יבואני הרכב.

<סיגלית בן ששון: אנחנו מבקשים להוסיף גם לפעולות עדכון תוכנה ואיתור תקלות.

<סיגלית בן ששון: כלי הרכב היום הם כלי רכב חכמים, יש להם מחשב.

<סיגלית בן ששון: באמצעות חיבור עם מחשב נייד אפשר לעדכן תוכנה או לבטל תקלות – משהו שאי-אפשר לעשות לפי הסעיף פה.

איתן כבל: נכון, כי כשאני פוגש מישהו, הוא אומר: במקרה יש לי מחשב של המוסך.

איתן כבל: זו לא הכוונה

<סיגלית בן ששון: זה מחשב ייעודי.

איתן כבל: לא הבנת.

איתן כבל: אלה לא תקלות לאנשי מקצוע שהגיעו עם שגריר.

איתן כבל: שם יש כללים, איך מטפלים, איך מזיזים - יש כללים ברורים.

איתן כבל: ודאי לא לחינם כאן מוגדר באופן מאוד ברור, מה מותר לו לעשות, ואפילו אמרתי שאת סעיף (7) איני מאשר.

איתן כבל: כשיש לי ספק, אין לי ספק.

איתן כבל: שלא חלילה בגלל זה מישהו יאמר – אני מכיר את אלה שאומרים: זה כלום, זה רק נורית.

<סיגלית בן ששון: אדוני, לפי סעיף 135 לחוק, מוסך נייד יכול לעשות רק תיקוני חירום.

איתן כבל: אבל זה לא מוסך נייד.

<סיגלית בן ששון: אבל אסור לי לעשות כל פעולה שלא במוסך או במוסך נייד.

איתן כבל: זה לא דיון על מוסך נייד.

<סיגלית בן ששון: אלה פעולות שמותר לבצע אותן לא במוסך- - -

איתן כבל: רק אלה.

<סיגלית בן ששון: לכן אני מבקשת, אם רכב נתקע- - -

איתן כבל: אני אומר שלא.

איתן כבל: שנינו נוסעים בקווים מקבילים.

איתן כבל: אני רוצה שתביני - זה מין בשאינו מינו.

איתן כבל: הפתיח היה מה מותר וקיבלתי הרצאה, ולאחר מכן לומר: ואולי גם – לא, אני לא רוצה להסתכן.

איתן כבל: אני רוצה שהשכן שלי, כשיש לי נזילה במזגן בבית - אני לא מביא מערכות שלמות.

איתן כבל: הוא מסתכל, אומר לי: קח נשיפה בחוץ, סתימה, צ'יק-צ'ק.

איתן כבל: בבקשה.

<סיגלית בן ששון: הערה שנייה, מטעם מטרו מוטור, יבואנית דו-גלגלי וטרקטורונים, רכבים תפעוליים.

<סיגלית בן ששון: יש בעיה, אדוני, יש סוגי כלי רכב שהפעולות בהן מבוצעות לא במוסך אלא בשטח הלקוח.

<סיגלית בן ששון: בדרך כלל אלה כלי רכב כבדים, אנחנו מדברים גם על מלגזות, אופנועים שנמצאים בחברות.

<סיגלית בן ששון: אנחנו מבקשים לבצע פעולות שלא במוסך כדי למנוע את הגעת הרכב- - -

איתן כבל: זה לא פה.

<סיגלית בן ששון: אדוני, אבקש להשלים, כי יש בעיה.

<סיגלית בן ששון: מאחר שבמוסך נייד אפשר לעשות רק תיקוני חירום – אנחנו לא מדברים על תיקוני חירום אלא על טיפולים תקופתיים או תיקונים שמבצעים אותם בדרך כלל במוסך, אבל בגלל האופי המיוחד של הכלים אי-אפשר להביא אותם למוסך.

איתן כבל: גברתי, בכובעך השני, אני רוצה להעיר כך.

איתן כבל: את לא אתנו, סליחה.

איתן כבל: הדיון הוא דיון של אנשים כמוני, שראה מישהו או מישהי, אזרח מרים את ידו ומבקש עזרה.

איתן כבל: יש לו תקר בגלגל, כפי שקיבלנו את ההערה.

איתן כבל: הוא מבקש ממני, שואל אותי: יש לך מנפח אוויר?

איתן כבל: הדברים הקטנים.

איתן כבל: אומר: נשבר לי המגב, גשם שוטף יורד, יש לך מגב ספייר?

איתן כבל: תן לי את המגב שלך.

איתן כבל: כבלים להתנעה.

איתן כבל: הדיון שאת מבקשת אותו הוא לא דיון פושטי; הוא דיון כבר מקצועי.

<סיגלית בן ששון: הוא דיון חשוב.

איתן כבל: לא אמרתי.

איתן כבל: את יודעת כמה דברים חשובים יש לי לעשות ואני לא מספיק?

איתן כבל: לא אמרתי לך שאת לא צודקת.

איתן כבל: אני אומר, כמאמר בכבש ה-16 – את מכירה את הסיפור "האיש הירוק" – אתה מסיפור אחר?

איתן כבל: אז את מסיפור אחר.

<סיגלית בן ששון: אפשר להסדיר את זה פה באמצעות שליחו של מוסך.

איתן כבל: לא.

איתן כבל: אני לגמרי בעד שהעניין ייבדק.

איתן כבל: זה עניין מקצועי.

איתן כבל: שבו עם הגורמים המקצועיים.

איתן כבל: יש עוד נושאים שיובאו לכאן, צריכים להיות כאן במסגרת תקנות של מה מותר למוסך נייד מקצועי לבצע בשטח.

<סיגלית בן ששון: אבל ההסמכה נמצאת בחוק, וכרגע- - -

איתן כבל: בבקשה.

<חוה ראובני: ככלל, אנחנו מתנגדים לפעולות תחזוקה.

<חוה ראובני: אני מבקשת גם להזכיר את הדיון על הצמיגים.

איתן כבל: חוה, מפאת כבודה – היא הגיעה מתל-אביב.

איתן כבל: אני אחסום שור בדישו?

איתן כבל: נתתי לה לומר את הדברים.

איתן כבל: אין בעיה.

איתן כבל: תוציאי פנייה למשרד.

איתן כבל: בקרוב אנחנו אמורים לדון בתקנות של מה מותר.

איתן כבל: כבר שמעת את הפתיח של חוה.

איתן כבל: תשכנעו אותם.

איתן כבל: זה לא משהו שאני בעד או נגד.

איתן כבל: זה לא המקום.

<איתי עצמון: אני רק רוצה להזכיר לעניין מוסך נייד, שכמובן לא ניתן יהיה לקבוע פעולות שלא קבועות היום בסעיף 135.

<איתי עצמון: בא רשיון להפעלת מוסך נייד - רשאי לבצע תיקוני חירום לרכב, חילוץ רכב עד הגעתו למוסך ושירותי תחזוקה לצמיגים, והכול בהתאם לפרמטרים שייקבעו בתקנות.

<איתי עצמון: אלה הפעולות היחידות.

איתן כבל: נכון.

<סיגלית בן ששון: לכן סברנו שזה המקום להסביר את הפעולות האלה.

איתן כבל: גמרנו.

איתן כבל: תם זמנך.

איתן כבל: אני לא מתווכח אתך.

איתן כבל: אני רק אומר לך – גברתי, אי-אפשר שהתחלנו את הדיון, חלק מהגורמים המקצועיים פה הרימו גבה – פה פתאום ולמה ואיך.

איתן כבל: ואני הולך בקו שאתם פתחתם בו.

איתן כבל: הדיון הוא באנשים פשוטים כמונו, שהחלפת נתיך כבר גדול עליהם.

איתן כבל: רק אם מישהו במקרה עבר והוא מבין, ויש כאלה, כמו זה שעצר והביא לי את המנפח.

איתן כבל: בבקשה.

<יובל שבתאי: יובל שבתאי, קצין פיקוח ובקרה, אגף התנועה, משטרת ישראל.

<יובל שבתאי: בהמשך לדברים שנאמרו פה, יש להדגיש שהשול הוא מקום מסוכן.

<יובל שבתאי: עצירה בצד צריכה להיות מינימלית.

<יובל שבתאי: יש לנו הרבה תאונות שול.

<יובל שבתאי: אלה תאונות קטלניות שנגרמות כתוצאה מכך, לכן העצירה צריכה להיות לפרק הזמן המינימלי שנדרש, וסע.

איתן כבל: זה ברור כשמש לאור הירח, כפי שאנחנו אומרים, כי עצירה בשול היא בכל מקר מוגדרת, איפה מותר.

איתן כבל: זה ברור.

<יובל שבתאי: יש הרבה דוגמאות של תאונות שקרו.

איתן כבל: אני לא חולק עליך.

איתן כבל: אני חושב שההערה שלך היא במקומה.

איתן כבל: הבעיה היא לא בחוקים.

איתן כבל: או לא אוכפים אותם – אדוני השוטר, אם כבר אני אומר לך, תעביר את זה, ואם לא – אתקשר למפקד – כשאנחנו באים לכניסה לירושלים, שולח אותך למנהרה.

איתן כבל: יש שם שוטרים ב"ה, יש יד קשה.

איתן כבל: רק מה – הם באים לתפוס את אלה שעוקפים, אבל צריך לחשוב כמו הישראלי ולא לחשוב כמו שוטר.

איתן כבל: הישראלי, כשהוא רוצה לעקוף, הוא עוקף בשליש הראשון, כי הפקק הוא כזה ארוך.

איתן כבל: לכן - הם יושבים, מבלים בקצה.

איתן כבל: סתם הערה טכנית.

<יעקב יהודה רודד: אבל הם לא עברו שום עבירה כי זה פס מקווקו.

<יעקב יהודה רודד: זה קרה לנו היום.

איתן כבל: בסוף תמיד יש צידוקים.

איתן כבל: ברור לי.

איתן כבל: אבל זה לא העניין.

איתן כבל: כי כשאתה, גם בקו מקווקו, ונכון שבחוק- - -

<יעקב יהודה רודד: זה קרה לי היום.

איתן כבל: קורה.

איתן כבל: אתה לא שם לב שיש פקק, ואיפה אתה רואה את זה?

איתן כבל: בהתנהגות של הנהג.

איתן כבל: מייד רואים את זה.

איתן כבל: מי שבמקרה קולט, שלא התכוון לעשות את זה, מבקש יפה ונכנס מייד בהתחלה.

איתן כבל: מי שלא, כל הזמן עסוק בחדירות.

איתן כבל: אנחנו מכירים את זה.

איתן כבל: בבקשה.

<נמרוד הגלילי: נמרוד הגלילי, מארגון חברות הליסינג, לשכת המסחר.

איתן כבל: התכוונו להוסיף את זה.

איתן כבל: אם כבר כבל, שיהיה כבל.

איתן כבל: .. בבקשה.

<גל אלישע: גל אלישע, ארגון מנהלי תחבורה בישראל.

<גל אלישע: יש כמה הארות, באל"ף, שאני רוצה להאיר פה, שלא התייחסתם, לגבי נוזלים.

<גל אלישע: למשל אוריאה, במכוניות החדשות, מכוניות שלא מוסיפים את התוסף הזה, נתקעים בצד הדרך, או שרכב נתקע בלי דלק.

<גל אלישע: צריך לתת התייחסות כללית.

איתן כבל: אתה צודק, אדוני.

איתן כבל: השאלה, איפה אנחנו עוצרים.

<גבריאל ברבי: זה כמו שימוש בדלק.

<גבריאל ברבי: אדם יודע שהוא צריך למלא דלק כדי לנסוע, ממקור הצמיג והפרונט באר-שבע, איגוד המוסכים.

איתן כבל: לא זו הנקודה.

איתן כבל: אני חושב שהוא צודק.

איתן כבל: חלק ניכר מאלה שעומדים בצד זה דלק.

איתן כבל: צריך, לדעתי, להוסיף את זה, למרות שדלק זאת בעיה הרבה יותר מורכבת, כי היום אתה לא יכול לבוא לתחנה ולקחת דלק בתוך בקבוק או בתוך כלי.

איתן כבל: היום זה אסור.

לאה ורון: אז מה קורה למי שנתקע?

לאה ורון: לא ראה את הנורה.

איתן כבל: לא עשיתי את הניסיון הזה, אבל הוא מזמין חברת גרר.

איתן כבל: כתוב היום – אתה נכנס לתחנת הדלת – אסור לתדלק ידנית.

איתן כבל: לפני כשלושה שבועות ילד בא אליי, אומר: תמלא לי.

איתן כבל: אמר: אני אשלם לך, אבל זה אסור.

איתן כבל: אבל את ההתנעה בכבלים צריך להוסיף.

לאה ורון: וגם התקנת דיבורית.

<דידי רוזנפלד: בדרך?

לאה ורון: אני לא רואה שכתוב פה "דרך".

איתן כבל: נפלה לי הדיבורית באוטו.

<דידי רוזנפלד: הכוונה היתה נכונה.

<דידי רוזנפלד: לא כל דבר שקורה באוטו, צריך לתת למישהו שלא יודע לעשות.

<דידי רוזנפלד: נכון לעשות דברים שגורמים לזה שהאוטו לא יפריע לתנועה מצד אחד- - -

איתן כבל: יש פה שני טקטים.

איתן כבל: אתה יודע להחזיר את זה לעצמך בדרך יפה, מבלי שנרחיב.

איתן כבל: .. יש פה שתי פעולות: אחת, מה קורה לאדם שנתקע מסיבות כאלה ואחרות בדרך – אפילו לא אמרתי בשול הדרך – ואז צריך להזיז אותו לשול הדרך, ומה הפעולות שאדם פושטי מהישוב, שלא מתבצע על-ידי מוסך, בהגדרתו מוסך נייד, של מה מותר לו ומה אסור לו – זה במקום אחר, מה מתאפשר לעשות, מכבלים לחבר וכל שאר הדברים.

איתן כבל: יש דבר נוסף שאמרנו, שלא נהפוך כל אזרח שהשכן שלו בא לעזור לו – אומר: סדר לי, נפלה לי הדיבורית, כפי שאמרת.

איתן כבל: התקנת דיבורית זה כבר צריך לקדוח במוסך.

איתן כבל: זה גם לא משהו בטיחותי.

<חוה ראובני: זה הרבה יותר מדי רחב.

<חוה ראובני: זה דורש התקנה מקצועית.

<חוה ראובני: אין לזה סוף.

<איתי עצמון: אני מניח שלא התכוונתם להתקנת דיבורית – דבר שנעשה בחברות הסלולר הרבה פעמים.

איתן כבל: אני לא מדבר על חברות הסלולר.

<איתי עצמון: אבל לכאורה, לפי הנוסח כאן, זה יהיה אסור אלא במוסך.

איתן כבל: לא.

איתן כבל: הכביש – גמרנו.

איתן כבל: מוסכם, כל מה שאמרתי, תוסיפו את העניין של הכבלים, אפילו לא אמרנו את העניין של הדלק.

איתן כבל: סיימנו את הפסקה הזאת.

איתן כבל: אומרים היועץ המשפטי ומנהלת הוועדה: יש פה אלמנט נוסף – בבית שלי, פעולות ברכב, שאני לא צריך לפתוח הכול.

איתן כבל: היא קנתה ריפוד חדש והיא רוצה להחליף, כפי שקורה לכל אחד מאתנו.

איתן כבל: זו הכוונה.

איתן כבל: פעולות שאינן קשורות לבטיחותו של הרכב, שהן לנוחות המשתמש.

איתן כבל: בבקשה.

<גבריאל ברבי: אני רוצה להעיר ולהאיר.

<גבריאל ברבי: דיברנו על נושא השול, שבמדינת ישראל, לצערי הרב, במקומות רבים השול הוא צר, ולא ניתן בכלל לחנות לצדו.

<גבריאל ברבי: את זה אנחנו צריכים לתקן בדחיפות.

<גבריאל ברבי: דבר נוסף, בקדמה שלנו בעולם רכבים נוטים לנסוע ללא גלגל רזרבי או עם צמיגים שמאפשרים נסיעה עד שאפשר יהיה לטפל, כך שגם את העניין הזה אפשר יהיה להוריד בעתיד.

<גבריאל ברבי: לגבי המצבר, כאיש מקצוע אני לא חושב שאדם פרטי יכול או רשאי לפרק ולהחליף מצבר כראות עיניו, היות שהמערכות האלקטרוניות והמערכות המתקדמות היום- - -

איתן כבל: נכון, אבל זה כתוב, סעיף (9).

איתן כבל: אם הוא יחליף מצבר בלי לדעת, ממילא האוטו לא ייסע.

<גבריאל ברבי: הקטע הוא לא החלפת מצבר, אם הוא יודע או לא, אלא שהוא יכול לרכוש מצבר בכל מקום מסוג שאינו מתאים לסוג הרכב.

איתן כבל: אני מבין, אבל אני גם אזרח משתמש.

איתן כבל: בואו לא ניקח את זה באקסטרים.

איתן כבל: הרי מה העניין – כדי להחליף מצבר, זה לא שמישהו אומר: יש לי מצבר ספייר באוטו - אני יכול להתקין.

איתן כבל: הכוונה היא לטפל במצבר, אם צריך להוסיף בו מים.

איתן כבל: לא יודע מה.

איתן כבל: זו הכוונה.

איתן כבל: עד היום לא נתקלנו במישהו שעצר לו בדרך – אומר: ואללה, יש לי מצבר באוטו.

איתן כבל: אתן לך דוגמה אחרת.

איתן כבל: הרי לא הכול בשול הדרך.

איתן כבל: אדם, גם ליד הבית שלו, והמצבר לא עובד, והוא קופץ לחנות ליד, לקח את המצבר לפי מה שכתוב לו.

איתן כבל: בא, מרכיב.

איתן כבל: הנחת העבודה שלי, שמעטים האנשים שינסו לבצע – הרי בסוף זה חיים שלהם.

<גבריאל ברבי: אבל להזכיר לך שבמצבים רבים המצבר נמצא מתחת לחלקים שנוספים.

איתן כבל: אז הוא לא יעשה את זה.

איתן כבל: אני חושב שיש עכשיו קרטל של גלגלים רזרביים, כי כשאתה רוצה להחליף גלגל, אין לך ברירה אלא להזמין איש מקצוע.

איתן כבל: זה כבר תקוע למטה ברוב המקומות.

איתן כבל: ..

איתן כבל: זה מה שקרה לי באותו יום.

איתן כבל: ניסיתי להחליף לבד...

איתן כבל: מהסיבות שמנית – הכול נהיה יותר מתוחכם.

איתן כבל: אפילו במשהו פושטי, שאני קורא לו האנלוגי, כבר יותר קשה לטפל בו, וכפי שאמרת, גם הצמיגים או הגלגל – עד התחנה הקרובה במהירות מסוימת ודברים מן הסוג הזה.

איתן כבל: הבנתי מה שאדוני אומר, אבל אני חושב שאנחנו לא צריכים עכשיו להסתובב יתר על המידה.

איתן כבל: אני חושב שהתקנות פה הן תקנות סבירות, שנותנות מענה פלוס מינוס למשתמש הסביר.

איתן כבל: בבקשה.

<יוסי רגב: יוסי רגב, שגריר.

<יוסי רגב: אני חוזר לכך שאנחנו לא מדגישים פה מספיק את העניין של דרך או לא בדרך.

<יוסי רגב: אני חוזר למה שאמר נציג המשטרה – דרך זה מסוכן.

<יוסי רגב: כפי שאמרת, אני לא רואה שמישהו מחליף מצבר בדרך, אבל ברגע שאנחנו נותנים- - -

איתן כבל: הלכתי אתך.

איתן כבל: שים לב – מה אמר השוטר?

איתן כבל: הוא אמר: שהייה בשול היא מסוכנת.

איתן כבל: אני אזמין שגריר כדי שאיש מקצוע יבוא.

איתן כבל: עשיתי את הפעולה שהשוטר לא רוצה, כי יכול להיות שכל מה שאני צריך זה פעולה בסיסי, פושטית, באחד מהדברים האלה ונסעתי.

איתן כבל: העניין הוא שעד שתגיע – ואתה זריז – ובמקרה היה באזור רכב של החברה שלכם או של חברה אחרת, זה לוקח זמן.

איתן כבל: כולה אדם עצר לרגע בצד, להוסיף נוזל קירור, בסוף תיתן לו חשבונית שהוא יקנה אוטו חדש במקום?

<יוסי רגב: הכוונה שלי היא אחרת.

<יוסי רגב: ברור שצריך כמה שיותר מהר, ושווה להזמין משטרה, וגם אנחנו לפעמים מזמינים משטרה להחליף גלגל.

<יוסי רגב: אני לא אומר את זה כדי שלנו תהיה יותר עבודה.

<יוסי רגב: אגב, לשגריר, אם האנשים האלה יעשו את זה לבד, זה הכי טוב.

איתן כבל: אמרת יותר מדי פעמים שגריר בדיון.

איתן כבל: ..

<יוסי רגב: גם החברות האחרות.

<יוסי רגב: אם אנשים יעשו את העבודה – נהדר.

<יוסי רגב: נקבל מהם עלות ולא נצטרך לבוא אליהם.

<יוסי רגב: אני אומר שהחלפת מצבר, למשל, בדבר הזה, זה לא השכן יעשה.

איתן כבל: אלא אם כן באת מוכן מהבית, אם אמרת יקוב הדין את ההר, לא משנה מה – כבר סיימנו עם המצבר.

איתן כבל: הסברנו ונימקנו על המצבר וכל הדברים האלה.

איתן כבל: עזוב.

איתן כבל: עוד הערה?

<משה קירמאייר: נוזל בלמים.

איתן כבל: בחוץ.

איתן כבל: הוצאתי.

<איתי עצמון: לעניין הכבלים, מדובר בהתנעת רכב?

<חוה ראובני: כן, באמצעות חבלי התנעה.

<איתי עצמון: ומה לעניין המוצרים והתוספים שמתקינים ברכב שלא קשורים לבטיחות?

<חוה ראובני: חלקם אינם עונים להגדרת מוצר תעבורה בכלל.

<איתי עצמון: אבל יש חלק שכן, כי ההגדרה מאוד רחבה כידוע לך.

איתן כבל: הכוונה היא לא בשול.

איתן כבל: זה לא עושים בשול.

איתן כבל: אני חושב שאין בעיה.

איתן כבל: אני לא רוצה להתחיל לפתוח את זה.

לאה ורון: אולי אפשר לכתוב: התקנת אביזרי נוחות ברכב.

<חוה ראובני: אביזרי נוחות – ההגדרה כל כך רחבה, ואני לא יודעת לאן היא מגיעה.

איתן כבל: העניין הוא אחר.

איתן כבל: יכול להיות שאם אני כותב את זה, אני מצמצם, כי נכון להיום, אני לא חושב שיעצרו מישהו כי התקין ריפוד בחצר של הבית שלו או שם דיבורית.

<איתי עצמון: תכף נדבר על נושא האכיפה.

<איתי עצמון: זאת שאלה נפרדת.

לאה ורון: ואת מי יעצרו על שהוא החליף נורה ברכב?

לאה ורון: באותה מידה.

לאה ורון: ברגע שאתה נכנס לרזולוציות של החלפת נורה, אתה צריך להיכנס לרזולוציות של התקנת דיבורית והתקנת רדיו.

איתן כבל: בבקשה.

<אריה אשד: אריה אשד, איגוד המוסכים.

<אריה אשד: שאלה לחוה: נרשם פה: אדם רשאי לתת שירות.

<אריה אשד: השאלה, אם לא צריך לכתוב: אדם רשאי לבצע.

<איתי עצמון: זה לא עולה בקנה אחד עם הסעיף המסמיך.

<חוה ראובני: זה חורג מהסמכות בחוק.

איתן כבל: זה עניין טכני.

איתן כבל: אני מבין מה שאתה אומר.

איתן כבל: חברים יקרים, בואו לא נגזים.

איתן כבל: לא עכשיו יהיו מוסכים לאורך כל השול.

יצחק וקנין: חברים, כבעל מקצוע, הדברים האלה לא מתבצעים היום?

יצחק וקנין: רובם ככולם, אם אדם נתקע - אני נותן לו כבלים.

יצחק וקנין: למה אתם מקשים עלינו?

יצחק וקנין: אל תדאגו.

יצחק וקנין: הפרנסה שלכם לא תיפגע כהוא זה.

יצחק וקנין: אני אומר למוסכים.

<גבריאל ברבי: עוד הארה אחת, באל"ף.

<גבריאל ברבי: חלקים רבים ואביזרים רבים מיובאים היום דרך האינטרנט מחו"ל.

<גבריאל ברבי: המשמעות היא שמגיעים לידיים לא מקצועיות להרכבה.

<גבריאל ברבי: לפעמים גם אנשים מבצעים בעצמם את ההרכבה, האדם הפרטי.

<גבריאל ברבי: קשה מאוד לאכוף את זה.

<גבריאל ברבי: אנחנו צריכים לתת את דעתנו בעניין.

איתן כבל: כל נושא ההזמנות באינטרנט הוא דיון בפני עצמו, ואנחנו גם צריכים לשאול את עצמנו למה מזמינים דרך האינטרנט, אבל זה דיון נפרד.

איתן כבל: לא נשאל כמה אנשים מפה מזמינים דרך האינטרנט.

<חוה ראובני: הוספתי – התקנת דיבורית ברכב- - -

<איתי עצמון: או מכשיר טלפון קבוע.

<חוה ראובני: יש הגדרה לדיבורית בתקנות התעבורה.

איתן כבל: אני לא מכיר אדם שבחצר של הבית שלו יזמין להתקין.

<חוה ראובני: אבל זה לאו דווקא.

<חוה ראובני: הגדרת דיבורית זה התקן המאפשר שימוש בטלפון בלא אחיזה בו, בלבד שאם ההתקן מצוי בטלפון, הטלפון יונח ברכב וגו' – זה כולל טלפון קבוע.

<איתי עצמון: אז נפנה להגדרה?

<חוה ראובני: כן.

<חוה ראובני: דיבורית כהגדרתה בתקנות התעבורה.

איתן כבל: בבקשה.

<יעקב יהודה רודד: יש הבדל בין מה שחוה אמרה, של דיבורית שנפלה, לבין התקנה.

<יעקב יהודה רודד: התקנת דיבורית ברכב, זה להיכנס למערכות הרכב, להתחבר לחשמל של הרכב.

<יעקב יהודה רודד: אסור בשום מקרה לתת לאדם לא מקצועי לעשות את זה.

איתן כבל: אתה צודק.

איתן כבל: אני חושב שקצת נסחפנו.

יצחק וקנין: לדעתי, רוב המתקינים אינם מורשים.

יצחק וקנין: לצערי, אתם צריכים לאכוף את זה.

יצחק וקנין: המערכות היום ברכבים הן אלקטרוניות, חשמליות.

איתן כבל: זו לא הכוונה שפה אגב אורחא נעשה תיקון שפלאפון יוכלו להתקין במקום שלהם.

איתן כבל: כשאתה בא להתקין טלפון או – היום רדיו זה עסק עם רמקולים.

איתן כבל: זה משהו אחר.

איתן כבל: זה לא אוטו שיש לו רמקול פה ורמקול שם.

איתן כבל: את זה אתה לא עושה בחצר של הבית שלך, כי היום הטכנולוגיה היא לא אנלוגית.

איתן כבל: הכול ממוחשב.

איתן כבל: לפעמים עד שאתה למד איך להפעיל את הזה שלך באוטו, עוד לפני שהתחברת, זה יום לימודים ארוך.

איתן כבל: מה אומר לי היועץ המשפטי – שנכון לרגע זה עלול להשתמע מכאן, שכל המקומות שמבצעים פעולות שאינן פעולות בטיחותיות - התקנות של טלפון, של רדיו, של כל מיני מכשירים – הוא רוצה לעשות לעצמו אורות פנימיים כאלה או אחרים – סתם אני נותן דוגמה.

איתן כבל: בעניין הזה חייבת שתהיה הסדרה.

יצחק וקנין: בדיוק.

יצחק וקנין: רוב המערכות הן חשמליות, אלקטרוניות.

<משה קירמאייר: במוצרי תעבורה – תקנות.

יצחק וקנין: אני אומר שכל מי שמתקין פלאפונים ומערכות כאלה חייב להיות מורשה בגלל האופי.

יצחק וקנין: אם זה נעשה במוסך המורשה – אין לי בעיה, כי שם יש אחריות על כל מה שהם עושים.

איתן כבל: לא.

איתן כבל: נכון לרגע זה אני לא בטוח שמותר לו, אם אין לו, במוסך שלו, חברת פלאפון.

<משה קירמאייר: חברת פלאפון שיש לה סככות או איתוראן, לא משנה - ההתקנה לא מרושיינת.

<איתי עצמון: אבל הכוונה היא לא לאסור את ההתקנות האלה, נכון?

<איתי עצמון: ברגע שפעולה ברכב, לפי סעיף 128, זה התקנת מוצר תעבורה ברכב, וההגדרה של מוצר תעבורה היא הגדרה מאוד רחבה, לרבות מוצרי נוחות, עלול להשתמע שהתקנות כאן יאסרו על הפעולות האלה.

<איתי עצמון: התקנות האלה הן מתירות.

<איתי עצמון: אם אנחנו לא מכלילים, אז האיסור ייכנס לתוקף, כפי שאמרה עו"ד ראובני.

<חוה ראובני: יש להפריד כאן בין שתי רמות: אחת, האם הפעילות הזאת כשלעצמה היא פעולה שהחוק מסדיר אותה, שצריך רשיון בשבילה.

<חוה ראובני: לכאורה יש מקום לומר שכן, למרות שבפועל הם לא מרושיינים.

<חוה ראובני: שאלה שנייה – אם התשובה לשאלה הראשונה היא נכונה, לכאורה זה חייב להיות במוסך, ואם לא, נכלול את זה פה.

איתן כבל: תראי איזה משפט מורכב אמרת, ושלא ייצא שבאנו לעשות טוב, ועשינו רע במקום אחר.

איתן כבל: איך נותנים לזה את המענה?

<איתי עצמון: מדובר בשירות ולא על כך שהזמני שכן לעשות את הפעולות.

איתן כבל: בדיוק.

איתן כבל: את השכן כבר הורדנו, כי אמרנו: אלה פעולות ממוחשבות.

<חוה ראובני: הדבר הנכון לעשות זה להסדיר את המתקינים האלה.

<חוה ראובני: זה לא פה אלא בתקנות של המוסכים.

<איתי עצמון: אבל כאן אלה פעולות שלא יהיה הכרח לבצע במוסך או במוסך נייד.

<חוה ראובני: אנחנו לא נמצאים פה עם תשובות לשאלה של הסדרת רישוי- - -

איתן כבל: לא התבקשתם.

איתן כבל: אנחנו בסך הכול צריכים לומר שהתקנה של מוצרי נוחות על-ידי גורם מקצועי – שזה יתאפשר – לא בשול הדרך.

<איתי עצמון: אני לא בטוח שהייתי נכנס לעניין של אדם מקצועי.

<איתי עצמון: מדובר בשירות.

<איתי עצמון: גם מגבים אתה צריך להיות בעל מומחיות כדי לעשות.

<חוה ראובני: זאת הברגה.

<איתי עצמון: אני לא יודע לעשות.

לאה ורון: אני בטח לא.

איתן כבל: אנחנו נאשר את זה עם הדיבורית.

איתן כבל: יש לנו עכשיו סט של דיונים בשבוע הבא, עוד שני דיונים.

איתן כבל: בין לבין אתם תבחנו את הנושא.

איתן כבל: אם צריך, אומר: דיון מחדש, ונעשה מי בעד ומי נגד – טכני.

איתן כבל: כי אני לא רוצה לעכב את כל התהליך הזה בגלל הבורג הקטן הזה.

לאה ורון: כלומר שני נושאים: אחד זה התנעת הרכב באמצעות כבלי התנעה, והשני הוא התקנת דיבורית ברכב.

איתן כבל: נכון.

<חוה ראובני: ולמה אדוני רוצה בדיוק?

<איתי עצמון: הנושא של הדיבורית, וגם נושא רחב יותר – של מוצרי נוחות.

<איתי עצמון: תבחנו אם יש צורך להרחיב.

איתן כבל: בא אליי אדם לחצר – זה קורה לכל אחד מאתנו.

איתן כבל: גם מי שהוא בעל מוסך – מה, ייסע למוסך?

איתן כבל: לכאורה אסור לו.

איתן כבל: גם אם הוא איש מקצוע והוא הבעלים.

איתן כבל: אם אדם פתח ליין בחצר – זה כבר דיון אחר, ולא קשור לפה.

איתן כבל: יש לנו פה שני עניינים: שול הדרך – דברים ברורים, חדים, כפי שאדוני הקצין אמר, מצד אחד, ויש ליד חצר הבית, שאני קורא לשכן שלי – אח שלי, תעזור לי להחליף את הדיבורית, או אני מתקשר למישהו שמתקין, אומר: אחי, אני פה באזור, אעזור לך - יש לי כמה ברגים.

איתן כבל: זה לא שעכשיו הוא פותח לעצמו.

איתן כבל: זו הכוונה.

<יובל שבתאי: אבל השאלה היא אם כדי לחדד- - -

איתן כבל: זה בדיוק מה שביקשתי.

<חוה ראובני: האיסור על השול קיים בכל מקרה בתקנות התעבורה.

<חוה ראובני: אסור להעמיד רכב בשול אלא למטרות מהטעמים המוצדקים בתקנות.

<חוה ראובני: ממילא אנחנו לא שם כי זה לא נכנס למצבים המותרים להיות בשול.

<יובל שבתאי: שמת את זה באותה שורה של- - -

<חוה ראובני: אני לא צריכה לומר את זה.

<חוה ראובני: איסור קיים בתקנות התעבורה.

<חוה ראובני: עכשיו אנחנו מדברים על כל מקום שאינו שול הדרך, מקום לגיטימי שרכב יעמוד שהוא לא מוסך.

<חוה ראובני: בחניה הפרטית שלי.

איתן כבל: אני לא מכיר שעכשיו נתקעתי בכביש 1, והדיבורית שלי לא עובדת, ואני מתקשר לשכן שלי שיקפוץ מראש העין לשער הגיא, לסדר לי את שירות התיקון.

איתן כבל: בואו לא ניקח את זה באקסטרים.

איתן כבל: ואם יהיה מישהו שעושה את זה, אלף תקנות לא יצילו אותנו.

איתן כבל: בסוף חוקים הם לאדם הסביר.

<יעקב יהודה רודד: אבל אם הדיבורית שלך לא עובדת, אין לך עניין להמשיך לנסוע.

איתן כבל: ברור.

איתן כבל: זה מה שאני אומר.

איתן כבל: לא תעצור בשול הדרך, תגיד: אני חייב עכשיו לדבר.

איתן כבל: זו לא הכוונה.

איתן כבל: הכוונה היא לייצר – האדם הסביר.

איתן כבל: אני מעלה להצבעה עם התיקונים, עם התוספות וגם נבחן עם המשרד, ונביא את זה אם צריך בשבוע הבא, וכמובן צמיג וגלגל – ההתאמות שיהודה העלה.

איתן כבל: מי בעד – ירים את ידו.

איתן כבל: בעד הסעיף – פה אחד

איתן כבל: תודה.

איתן כבל: אושר.

איתן כבל: ניפגש שבוע הבא.

איתן כבל: תודה רבה, הישיבה נעולה.